**Sveučilište Josipa Jurja Strossmayera u Osijeku**

**Ekonomski fakultet u Osijeku**

**Centar za cjeloživotno učenje**

**objavljuje**

**JAVNI POZIV**

**za upis polaznika na program cjeloživotnog učenja**

**“Poduzetnička akademija – Poslovno planiranje“**

Program cjeloživotnog učenja “Poduzetnička akademija – Poslovno planiranje“ izvodi se u obliku interaktivne nastave u ukupnom trajanju 40 sati.

Planirani početak programa je zimski semestar akademske 2024./2025. godine. O točnom datumu početka izvođenja programa polaznici će biti informirani nakon isteka roka za prijavu a prije upisa na program.

Završetkom Programa stječe se potvrda o završenom programu cjeloživotnog učenja „Poduzetnička akademija – Poslovno planiranje“.

UVJETI UPISA:

Program mogu upisati osobe, koje su završile četverogodišnje srednjoškolsko obrazovanje (osobe sa minimalno završenim 4.2. stupnjem obrazovanja (prema EKO i HKO; sva područja)).

Program cjeloživotnog učenja “Poduzetnička akademija – Poslovno planiranje'' namijenjen je svim osobama, koje razmišljaju o pokretanju poduzetničkog pothvata ili žele saznati više o ovoj tematici. Program je namijenjen i drugim osobama, koje su zainteresirane za metodologiju poslovnog planiranja i izradu poslovnog plana.  Program je osmišljen na način da za praćenje njegovog sadržaja i usvajanje znanja nisu potrebna predznanja iz ekonomskog ili drugih područja te je upravo zato i predviđena mogućnost upisa polaznika iz različitih područja.

Upisna cijena programa iznosi 340,00 EUR po polazniku.

Uz prijavu pristupnici obvezno prilažu:

1. [Popunjeni obrazac prijave](https://forms.gle/NtPPAugWXVpSSWqBA) (objavljen na mrežnim stranicama Ekonomskog fakulteta u Osijeku).

Obrascu je moguće pristupiti i putem poveznice: <https://forms.gle/NtPPAugWXVpSSWqBA>

1. presliku svjedodžbe o stečenoj stručnoj spremi
2. presliku identifikacijske isprave
3. popunjen i potpisan obrazac [Privole za prikupljanje i obradu osobnih podataka](https://tinyurl.com/mr2mjb5e) objavljen na mrežnim stranicama Ekonomskog fakulteta u Osijeku i uz prijavni obrazac (točka 1.). Obrascu je moguće pristupiti i putem poveznice: <https://tinyurl.com/mr2mjb5e>

Na javni poziv se pod jednakim uvjetima mogu prijaviti osobe oba spola.

Nepravovremene i nepotpune prijave neće se razmatrati.

Prijave s dokazima o ispunjavanju uvjeta podnose se **do 31. listopada 2024. godine** putem [obrasca za prijavu](https://forms.gle/NtPPAugWXVpSSWqBA) uz obvezno učitavanje dokumentacije i navođenje traženih podataka navedenih u okviru ovog javnog poziva u obrazac prijave.

Poveznica na obrazac za prijavu: <https://forms.gle/NtPPAugWXVpSSWqBA>

Pristupnicima prijavljenim na javni poziv smatrat će se samo osoba koja podnese pravovremenu i potpunu prijavu te ispunjava formalne uvjete iz javnog poziva.

Potpunom prijavom smatra se prijava koja sadrži sve podatke i priloge navedene u ovom pozivu.

Dodatne obavijesti pristupnici mogu zatražiti od voditeljice programa cjeloživotnog učenja ili u Centru za cjeloživotno učenje:

**Prof. dr. sc. Sunčica Oberman Peterka**

Voditeljica programa cjeloživotnog učenja

e-mail: [suncica.oberman.peterka@efos.hr](http://suncica.oberman.peterka@efos.hr)

Tel: +385 (0)31 22 44 62

Mob: +385 (0)91 224 40 22

Centar za cjeloživotno učenje:

Valentina Helajz, univ. spec. oec.
e-mail: [valentina.helajz@efos.hr](http://valentina.helajz@efos.hr)
Tel: +385 (0)31 22 44 00 (centrala)

Mob: +385 (0)91 2244 183

**DEKAN**

**Prof. dr. sc. Boris Crnković**